Diari Oficial de la Generalitat Valenciana


Sumari del DOGV 8873, del 04-08-2020 (2020/6364)

RESOLUCIÓ de 27 de juliol de 2020, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponent a l'expedient 78/18-EAE Calp.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8873

Data del DOGV
:   04-08-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6364


Data del document
:   27-07-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 27 de juliol de 2020, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponent a l'expedient 78/18-EAE Calp. [2020/6364]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 78/18-EAE Calp.  
  
«Informe ambiental i territorial estratègic  
Tràmit: Avaluació ambiental de la revisió del Pla de prevenció d'incendis forestals del Parc Natural del Penyal d'Ifac.  
Promotor: Direcció General de Prevenció d'Incendis Forestals  
Autoritat Substantiva: Conselleria d'Agricultura, Medi Ambient, Canvi Climàtic i Desenvolupament Rural  
Localització: Municipi de Calp (Alacant)  
Expedient: 078-2018-EAE  
La comissió d'avaluació ambiental, en sessió realitzada el 31 d'octubre de 2019, va adoptar l'acord següent:  
Vista la proposta d'informe ambiental i territorial estratègic de la revisió del Pla de prevenció d'incendis forestals del Parc Natural del Penyal d'Ifac en el terme municipal de Calp, en els termes següents:  
  
En data 17 de desembre de 2018 es va rebre de la Direcció General de Prevenció d'Incendis Forestals sol·licitud d'inici de l'avaluació ambiental i territorial estratègica de la revisió del Pla de prevenció d'incendis forestals (PPFI) del Parc Natural del Penyal d'Ifac en el terme municipal de Calp (Alacant).  
  
Documentació aportada  
En data 17 de desembre de 2018 es va rebre de la Direcció General de Prevenció d'Incendis Forestals la següent documentació en format digital: esborrany de la revisió del pla, document inicial estratègic, documentació del vigent pla, informe del procediment de revisió i pla.  
  
La documentació aportada s'ajusta formalment al que s'estableix en l'article 50 de la Llei 5/2014 d'ordenació del territori, urbanisme i paisatge de la Comunitat Valenciana (LOTUP).  
  
Planejament vigent  
El Parc Natural del Penyal d'Ifac compta amb un Pla bàsic de prevenció d'incendis aprovat per Resolució d'1 de juny de 2006 del conseller de Territori i Habitatge.  
A continuació es resumeixen les actuacions que comprén el vigent PPIF i el de la seua revisió:  
  
VIGENT PPIF REVISIÓ PPIF  
28 actuacions incloses en un únic pla.  
  
  
Pla d'actuacions prioritàries:  
- Actuació 1.1: L'aprovació del PPFI del parc natural.   
- Actuació 1.2: La dotació d'un equip de tècnics en prevenció d'incendis forestals al parc natural.  
  
- Actuacions 1.3 i 1.4: L'elaboració del Pla local de prevenció d'incendis forestals municipals.  
 16 actuacions (11 en un Pla de prevenció de causes i 5 en un Pla d'infraestructures).  
  
Pla de prevenció de causes:  
- Actuacions 1.1 i 1.2: Difusió de prevenció d'incendis mitjançant jornades de formació i mitjançant difusió a través de fullets i multimèdia.  
- Actuació 1.3: Instal·lació de cartells divulgatius de la normativa de prevenció.  
- Actuació 2.1: Redacció del Pla d'ús recreatiu del parc natural.  
  
- Actuació 2.1 i 4.1: La reincorporació a la legislació sectorial del P.N. de normes de prevenció d'incendis forestals.  
- Actuació 2.3: Ajudes per a l'adaptació de fumerals i paellers de la casa de la Conselleria de Turisme a les normes de seguretat.  
- Actuació 2.4: Incorporació del tossal de la Figuereta i de la cala del Penyal al parc natural.  
- Actuació 2.5 i 2.6: Adequació de l'àrea recreativa del tossal de la Figuereta.  
- Actuació 3.1: Eliminació de restes i abocaments no controlats.  
- Actuacions 5.1 i 5.2: Tractament de la vegetació en el pàrquing i cunetes.  
  
- Actuació 6.1: Manteniment del vial existent dins del parc.  
- Actuacions 6.2 i 6.3: relatives a la xarxa hídrica.  
- Actuacions 7.1, 7.2, 7.3 i 7.4: relacionades amb la vigilància, principalment en la formació de personal.  
- Actuacions 8.1, 8.2 i 8.3: Disseny i impressió de fullets divulgatius.  
- Actuació 8.4: Jornades formatives.  
- Actuacions 8.5, 8.6 i 8.7: Disseny i instal·lació de cartells divulgatius de la norma de prevenció. - Actuació 2.1: L'adaptació de fumerals i paellers de la casa de la Conselleria de Turisme a les normes de seguretat.  
- Actuacions 3.1 i 3.2: Tractament de la vegetació en el pàrquing i cunetes.  
  
- Actuació 4.1: Foment de la redacció/revisió dels plans locals de prevenció d'incendis forestals que han d'elaborar els ajuntaments.  
  
- Actuacions 5.1 i 5.2: Tasques de vigilància i detecció d'incendis forestals establits en el Pla de vigilància preventiva d'incendis forestals de la Comunitat Valenciana i de voluntariat en prevenció d'incendis.  
- Actuació 6.1: Actualització de la zonificació de risc.  
- Actuació 7.1: Revisió de la normativa sectorial del parc natural per a facilitar l'execució de les infraestructures de prevenció d'incendis.  
  
Pla d'infraestructures:   
- Actuació 1.1: Elaboració d'un estudi sobre els punts estratègics de gestió de la vegetació per a la prevenció d'incendis forestals.  
- Actuació 2.1: Actuacions silvícoles de millora de les formacions forestals en zones prioritàries per a disminuir la inflamabilitat.  
  
- Actuació: 3.1: Adequació i manteniment del vial.  
- Actuació 4.1: Instal·lació d'un hidrant.  
- Actuació 5.1: Adequació com a àrea recreativa del tossal de la Figuereta.  
  
Coordinació i seguiment.  
  
  
En tots dos casos s'inclou una programació econòmica i temporal de les actuacions, així com fitxes d'aquestes en les quals es descriuen com hauran de ser les actuacions.  
  
Pla actuacions vigent PPIF.  
La demarcació forestal d'Altea disposa d'un pla de prevenció d'incendis forestals aprovat mitjançant Resolució de 2 de juliol de 2013. Les actuacions referents a les infraestructures de la revisió del PPIF del parc natural són les que preveu el PPIF de la demarcació.  
  
Igualment disposa d'un pla d'ordenació dels recursos forestals (PORF) aprovat mitjançant Resolució de 22 d'octubre de 2018. En aquest s'estableix que l'execució dels projectes i programes per a desenvolupar el PORF incorporaran les accions de prevenció d'incendis establides en el PPIF de la demarcació d'Altea.  
No està aprovat el pla local de prevenció d'incendis forestals de Calp.  
La Llei 11/1994, de 27 de desembre d'espais naturals protegits de la Comunitat Valenciana estableix en l'article 39 que aquests instruments contindran la programació d'un pla específic de prevenció d'incendis. El Parc Natural del Penyal d'Ifac disposa d'un pla rector d'ús i gestió aprovat mitjançant Decret 260/1993, de 30 de desembre.  
  
  
Objecte de la revisió  
L'objectiu de la revisió és establir quines actuacions del vigent PPIF es prorroguen, actualitzant les característiques de la seua execució i indicant els agents responsables de promoure-les, així com establir noves actuacions que es detecten necessàries. Igualment es descarten algunes del vigent pla en funció de l'anàlisi efectuada.   
La revisió del pla té el contingut següent: s'estructura en un Pla de prevenció de causes i un Pla d'infraestructures, cadascun dels quals inclou actuacions destinades a previndre incendis forestals.  
  
Els principals canvis respecte a l'actual planejament són els següents:  
- L'agrupació de les actuacions relatives a les jornades i difusió mitjançant fullets i la inclusió de la difusió multimèdia (actuacions 1.1 i 1.2 del Pla de prevenció de causes) i la instal·lació de cartells divulgatius de la normativa (actuació 1.3 del Pla de prevenció de causes).  
  
- La substitució de l'actuació relativa a ajudes per a l'adaptació de paellers i fumerals de la casa de la Conselleria de Turisme, per l'execució en si de les actuacions (actuació 2.1 del Pla de prevenció de causes).  
  
- L'agrupació d'actuacions encaminades a facilitar l'elaboració dels plans de prevenció d'incendis forestals (actuació 4.1 del Pla de prevenció de causes).  
- L'agrupació i implementació de les actuacions relatives a vigilància i detecció d'incendis, mitjançant la referència al Pla de vigilància preventiva de la Comunitat Valenciana (actuació 5.1 del Pla de prevenció de causes) i la inclusió d'una actuació relativa a les ajudes per al voluntariat forestal (actuació 5.2).  
- La inclusió d'una actuació per a la realització d'una anàlisi i zonificació de les tasques de risc d'incendis en l'entorn del Parc natural (actuació 6.1 del pla de prevenció de causes).  
- La inclusió de l'actuació de modificació de la normativa sectorial del parc natural per a facilitar l'execució de les infraestructures de prevenció (actuació 7.1 del Pla de prevenció de causes).  
- La inclusió de l'elaboració d'un estudi sobre els punts estratègics de gestió de la vegetació per a la prevenció d'incendis forestals (actuació 1.1 del Pla d'infraestructures).  
- Canvi dels vials a mantindre, pel vial que forma part de la xarxa viària òptima, establida en el PPIF de la demarcació d'Altea (actuació 2.1 del Pla d'infraestructures).  
- I l'exclusió de les actuacions relatives a:  
- Incloure les normes de prevenció d'incendis en la normativa sectorial del parc natural.  
- L'elaboració d'un Pla d'ús recreatiu del parc natural.  
- L'eliminació de punts d'abocament no controlats, que realitzen els ajuntaments.  
- S'introdueix un apartat relatiu a la coordinació i seguiment de les actuacions, en el qual queda inclosa la possibilitat de realitzar reunions de prevenció d'incendis amb el parc natural.  
Es preveu que el contingut del pla es desenvolupe durant els següents 10 anys de la seua revisió.  
  
Pla actuacions silvícoles (polígons rojos) revisió vigent PPIF.   
  
Justificació de la revisió  
D'acord amb el que s'indica en la documentació presentada, el termini previst per a la vigència de l'actual PPIF del Parc Natural del Penyal d'Ifac ha conclòs (10 anys), és necessària la seua revisió de manera que es continue amb el treball de prevenció i establir quines actuacions del vigent pla es prorroguen i actualitzen i quines es descarten, així com la introducció de noves en funció de la seua necessitat o interés. Això s'ha efectuat després de dur a terme una anàlisi del nivell de compliment del vigent pla.  
Gran part de les tipologies d'actuacions previstes en el vigent pla es mantenen en la revisió, si bé en alguns casos s'ha efectuat una reagrupació (per exemple: les actuacions relatives a les jornades i difusió mitjançant fullets i la inclusió de la difusió multimèdia (actuacions 1.1 i 1.2 del Pla de prevenció de causes) i la instal·lació de cartells divulgatius de la normativa (actuació 1.3 del Pla de prevenció de causes). També s'introdueixen noves actuacions no previstes en el vigent pla com per exemple: la realització d'una anàlisi i zonificació de les tasques de risc d'incendis en l'entorn del parc natural (actuació 6.1 del pla de prevenció de causes), la modificació de la normativa sectorial del parc natural per a facilitar l'execució de les infraestructures de prevenció (actuació 7.1 del Pla de prevenció de causes) o la inclusió de l'elaboració d'un estudi sobre els punts estratègics de gestió de la vegetació per a la prevenció d'incendis forestals (actuació 1.1 del Pla d'infraestructures).  
  
El grau de compliment del vigent pla ascendeix a un 38,5 %. Destaca l'alt grau de compliment en el programa de vigilància i detecció però el nul corresponent a les infraestructures.  
En la fase de revisió del pla s'han efectuat consultes i s'han rebut aportacions de diferents organismes: Diputació d'Alacant, Iberdrola, direcció territorial d'Alacant d'aquesta conselleria, directors conservadors, etc., que s'han utilitzat per a determinar com ha de ser la revisió.   
  
  
Consultes realitzades  
Per part de la Subdirecció General d'Avaluació Ambiental s'ha sotmés a consultes la documentació inicial remesa, conforme al que es disposa en l'article 51 de la LOTUP, amb la finalitat de determinar els efectes significatius en el medi ambient, d'acord amb els criteris exposats en l'annex VIII d'aquesta llei.  
Per això, tenint en consideració les característiques de la proposta de revisió del pla presentada i els aspectes ambientals en els quals pot incidir, es consulta les administracions següents:  
  
Consulta Informe Administració consultada  
01/02/19 02/08/19 Servei d'infraestructura verda i paisatge, Subdirecció General de Territori i Paisatge; Conselleria d'Habitatge, Obres Públiques i Vertebració del Territori.  
01/02/19 25/09/19 Sub. General de Medi Natural: Servei de Gestió d'Espais Naturals Protegits.  
01/02/19 18/02/19 Sub. General de Medi Natural: Servei de Vida Silvestre.  
  
01/02/19 23/07/19 Sub. General de Medi Natural: Servei d'Ordenació i Gestió Forestal.  
01/02/19 18/02/19 Sub. General d'Emergències; Agència de Seguretat i Resposta a les Emergències.  
01/02/19 22/02/19 Servei d'Explotació de Ports; Sub. General de Ports, Aeroports i Costes; Conselleria d'Habitatge, Obres Públiques i Vertebració del Territori.  
01/02/19 24/05/19 Direcció General de Patrimoni Cultural  
04/02/19 27/02/19 Diputació d'Alacant  
04/02/19 Ajuntament de Calp.  
04/02/19 Iberdrola, SAT  
04/02/19 28/03/19 Red Eléctrica, SAU.  
04/02/19 Ecologistes en acció  
 27/05/19 Informe agronòmic; Direcció Territorial d'Alacant  
 31/05/19 Informe veterinari, Direcció Territorial d'Alacant  
  
  
Els informes rebuts juntament amb l'informe ambiental i territorial estratègic (IATE) es publicaran en la pàgina web següent: www.agroambient.gva.es/eae  
  
- Servei d'Infraestructura Verda i Paisatge (02/08/19): l'informe indica «- que el PPIF conté un pla de prevenció de causes i especialment, un pla d'infraestructures on s'inclou proposta a dur a terme que tindrà influència sobre la infraestructura verda i sobre el paisatge, no s'hi inclouen mesures d'integració paisatgista».  
  
No obstant això, s'haurà de fer constar com a condició en les fitxes de l'annex 3, programes d'actuació del pla d'infraestructures, que per al desenvolupament dels projectes indicats en aquestes l'objecte dels quals siga l'execució d'elements que incidisquen sobre la infraestructura verda i paisatge, que aquest projecte continga el corresponent instrument de paisatge, en aquest cas, estudi d'integració paisatgista: en àrees d'esbargiment d'ús públic (per exemple, adaptació de paellers i fumerals), adequació de punts d'aigua, condicionament de la pista forestal. Tot això d'acord amb el que s'estableix en l'article 6.3 de la LOTUP anteriorment esmentat així com l'article 6.4.b d'aquesta llei que estableix que «els estudis d'integració paisatgística valoren els efectes sobre el caràcter i la percepció del paisatge de projecte i actuacions amb incidència en el paisatge i estableixen mesures per a evitar o mitigar els possibles efectes negatius«.  
- Direcció General de Patrimoni Cultural (24.05.2019): s'informa favorablement.  
- Subdirecció General del Medi Natural (data recepció informes, 22.10.2019):  
- Servei de Vida Silvestre (18.02.2019): s'indica que no hi ha res a informar.  
- Servei d'Espais Naturals Protegits (25.09.2019): es conclou que el pla és compatible amb la normativa de l'espai natural protegit, i no posarà en risc els seus objectius i en la seua aplicació no es preveuen afeccions negatives.  
- Servei Territorial de Medi Ambient (23.07.2019): s'informa favorablement.  
  
Identificació i valoració dels possibles efectes sobre el medi ambient  
Conforme al que s'estipula en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
  
Descripció de l'àmbit:  
L'àmbit del pla coincideix amb el del Parc Natural del Penyal d'Ifac.  
  
La superfície del parc és de 53,3 hectàrees, i està constituït per una enorme massa calcària d'1 km de longitud que cau de manera escarpada sobre la mar des dels 332 m. d'altitud màxima, i que s'uneix a terra per un istme detrític.  
Respecte a la vegetació destaca la rupícola, present en les zones rocoses i penya-segats, així com la de zones en les quals el sòl està una mica més desenvolupat: pasturatges (espartar, espartar bord i fenàs), romerars i timonedes, i la màquia (coscoll -llentiscle amb margalló). En determinades zones existeix un dosser arbori de pi blanc (Pinus halepensis) sobre aquestes formacions.  
En les comunitats rupícoles són de destacar aquelles amb una major influència de la salinitat com les limònium (Limonium sp.) i més pròximes al nivell de la mar i, per damunt d'elles, amb menor influència marina, domina la savina (Juniperus phoenicea). En aquelles zones amb menys sòls es presenta un gran nombre d'espècies endèmiques com: Silene hifacensis, Teucrium hifacensis, Centaurea rouyi, Pseudoscabiosa saxatilis, Hippocrepis valentina i Asperula paui.  
  
Els hàbitats de penya-segats amb vegetació de les costes mediterrànies, amb espècies endèmiques de Limonium spp. Són hàbitats d'interés comunitari que estan protegits en el Catàleg Valencià de Flora Amenaçada (art. 19, annex IV del Decret 70/2009, de 22 de maig).  
Respecte a la flora destaquen en perill d'extinció Allium subvillosum (all africà) i Silene hifacensis (silene d'Ifac), i vulnerable Thymus webbianus (timó diànic), d'acord amb el Catàleg Valencià de Flora Amenaçada. Part de la zona està inclosa en el Pla de recuperació de Silene hifacensis.  
En la fauna destaquen:  
- El gasteròpode vermètid Dendropoma lebeche (vulnerable en el Catàleg Espanyol d'Espècies Amenaçades) que forma agregacions compactes en les zones rocoses batudes per la mar.  
- El corb de mar emplomallat (Phalacrocorax aristotelis) considerat vulnerable tant en el Catàleg Espanyol d'Espècies Amenaçades com en el valencià de Fauna Amenaçada.  
- El falcó pelegrí (Falque peregrinus) que figura en els annexos II dels convenis de Berna i Bonn i en l'annex I de la Directiva d'Aus.  
  
L'àmbit de la revisió del pla es troba inclòs pràcticament tot ell en el lloc d'importància comunitària (LIC) i en la zona d'especial protecció d'aus (ZEPA) denominats Penyal d'Ifac i Ifac i litoral de la Marina respectivament.   
Hi ha dues microreserves de flora Penyal d'Ifac-Nord i Nord-est.  
Hi ha registrats dos molt xicotets incendis en 2011 i 2012 en la zona d'afluència de visitants prop del tossal de la Figuereta.  
Gran part de l'àmbit està afectat per risc de despreniment d'acord amb el sistema d'informació geogràfica de la conselleria.  
Hi ha dos béns d'interés cultural en l'àmbit del pla, dos jaciments arqueològics denominats Penyal d'Ifac relatius a antics assentaments humans en la base del penyal d'època ibera, romana i edat mitjana.  
  
Pel nord-oest de l'àmbit discorre la carretera CV-7511 de competència municipal, així com el port de Calp de competència autonòmica.  
  
Pràcticament tot l'àmbit és terreny forestal.  
Anàlisi de la proposta:  
Es procedeix a analitzar la proposta de revisió del pla:  
Respecte a les característiques de la revisió del pla, aquesta manté gran part de les actuacions del vigent pla modificant algunes característiques, descarta altres actuacions i introdueix algunes noves, tal com s'ha indicat anteriorment.   
Els incendis forestals, en cas d'ocurrència generaran efectes negatius en l'espai natural protegit, per la qual cosa l'objecte de l'avaluació ambiental del pla és garantir que el conjunt de les determinacions tenen efectes positius o, en cas d'incertesa dels efectes que es puguen generar en el desenvolupament del pla, establir els criteris i condicions per a eliminar-la o almenys minimitzar-la.  
La revisió del pla vigent selecciona l'alternativa 1 i assumeix infraestructures previstes en el pla de la demarcació forestal d'Altea.  
  
Es tracta d'un pla que constitueix un marc de projectes que, en principi, no estan sotmesos a avaluació d'impacte ambiental. No modifica el model territorial.  
Si bé la regulació normativa d'aquest espai natural constitueix mesures preventives respecte a les actuacions que es plantegen i tenint en compte l'indicat en el DIE respecte a la necessitat d'estudiar i analitzar amb més detall les possibles afeccions en fauna i flora amenaçada, es considera necessari que el pla continga criteris i mesures preventives per a minimitzar la incertesa i evitar les possibles afeccions negatives significatives.  
Aquestes mesures preventives es tindran en compte en les actuacions següents:  
- Actuacions silvícoles de millora de les formacions forestals.  
- Instal·lació d'hidrant en terrenys gestionats per la Generalitat.  
- Manteniment de la pista forestal del parc.  
- Adequació com a àrea recreativa del tossal de la Figuereta.  
- Control de la vegetació en els límits del pàrquing.  
- Control de la vegetació en vies de comunicació.  
Entre les mesures preventives a adoptar s'inclouran almenys:  
- Estudi previ de flora i vegetació d'interés a no afectar.  
- Modificació de la ubicació de l'actuació o traçat d'aquesta, o no execució.  
- Modificació de les característiques de l'actuació: dimensions, tècniques a utilitzar, etc.  
- Limitacions en el període d'execució de les obres.  
- Abalisament de terrenys per a evitar afeccions.  
- D'un altre tipus.  
Sense perjudici del compliment del que s'estableix en el PRUG, aquestes mesures es definiran prèviament a l'execució de les actuacions en col·laboració i amb el vistiplau dels serveis tècnics del parc natural, i la seua execució es durà a terme amb la supervisió d'aquests serveis.  
  
Quant a la proposta d'actuació d'adaptació de la normativa del parc a les necessitats d'infraestructures del pla de prevenció d'incendis forestals, que pretén modificar aspectes concrets de les exigències perquè les infraestructures puguen realitzar-se de manera més eficaç, la documentació presentada no concreta el contingut d'aquestes modificacions i no és possible, a priori, determinar si aquesta actuació pot ocasionar afeccions negatives.  
En conseqüència el present IAE no inclou l'avaluació de modificacions de la normativa del parc i l'actuació prevista per a la seua adaptació es considera una recomanació que no tindrà efectes significatius sempre que mantinga o millore el nivell de protecció i conservació que requereix cada zona (hàbitats, espècies, etc.). Les modificacions que es puguen plantejar de la normativa del parc requeriran el seu propi procés d'avaluació ambiental estratègica.  
En relació amb les característiques dels efectes i de l'àrea probablement afectada:  
L'àmbit del pla és d'un gran valor ambiental com s'ha exposat anteriorment, però les actuacions proposades tenen com a finalitat previndre els incendis forestals, és a dir, conservar els valors naturals de l'àmbit. Les actuacions proposades poden causar en algun cas efectes negatius sobre els valors de l'espai a escala de projecte, si bé es poden adoptar mesures per a previndre'ls, evitar-los o reduir-los, com abans s'ha indicat.  
D'acord amb el document inicial estratègic el traçat de les actuacions previstes no afecta microreserves de flora però se situa dins de l'àmbit de l'àrea de conservació de la Silene hifacensis. L'envergadura de les actuacions no suposa una modificació substancial de l'hàbitat d'aquestes espècies, però sí que pot ocasionar efectes negatius si no es prenen mesures oportunes de minimització de riscos relatives a l'afecció a la vegetació i èpoques adequades per a dur-les a terme.  
Igualment s'indica que en tractar-se d'una zona ZEPA i LIC i en tractar-se l'àmbit d'una àrea de distribució de diversos hàbitats d'interés comunitari, així com diverses espècies de flora i fauna catalogades com a vulnerables o en perill d'extinció, en la fase de redacció dels projectes de les infraestructures, haurà d'estudiar-se amb més detall la possible afecció puntual a alguns d'ells, així com la presència concreta d'espècies de flora i fauna protegides, especialment d'avifauna, especificant les mesures necessàries que es prendran per a assegurar la no afecció negativa a aquestes espècies i hàbitats.  
Tenint en compte el que s'ha indicat abans quant a les mesures preventives i la proposta del DIE, es considera que les mesures preventives hauran d'aplicar-se als projectes de les actuacions abans indicades.  
Les actuacions poden afectar el paisatge, no obstant això, l'efecte positiu en la conservació de l'espai determina que l'afecció a escala de pla es considere positiva. Han d'adoptar-se les mesures indicades en l'informe del Servei d'Infraestructura Verda i Paisatge. En qualsevol cas, tant respecte a aquest factor com a la resta (fauna, vegetació, etc.) poden adoptar-se mesures preventives o correctores.  
L'informe de la Direcció General de Patrimoni Cultural indica que el pla és compatible amb els valors del patrimoni cultural, no s'estimen necessàries mesures cautelars o preventives per no haver-hi afecció a aquest.  
Tenint en compte l'anàlisi realitzada, la planificació de prevenció d'incendis forestals d'un espai d'elevat valor ambiental sempre que s'incorporen les mesures necessàries per a previndre els efectes significatius per a la seua materialització (projectes) tindrà un efecte positiu sobre l'espai natural protegit, ja que contribueix a la conservació dels valors del parc (fauna, vegetació, paisatge, etc.).  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
Proposta d'acord  
D'acord amb el que s'ha exposat, es resol emetre informe ambiental i territorial estratègic favorable segons estableix l'article 51.2.b de la LOTUP, en relació amb la revisió del pla de prevenció d'incendis forestals del parc natural del Penyal d'Ifac en el terme municipal de Calp /Alacant promoguda per la Direcció General de Prevenció d'Incendis Forestals, d'acord amb els criteris de l'annex VIII d'aquesta llei, i tenint en compte les consultes realitzades i l'anàlisi efectuada, es pot concloure que el procediment d'avaluació simplificada és suficient per a determinar que la referida revisió del pla no presentarà efectes significatius negatius sobre el medi ambient, i correspon continuar la seua tramitació conforme a la seua normativa sectorial, sempre que s'ajuste als condicionants següents:  
1. Prèviament a l'aprovació definitiva de la revisió del pla s'introduiran en els corresponents apartats d'aquest els condicionants següents:  
  
1.1. Prèviament a l'autorització o aprovació dels projectes per al desenvolupament de les actuacions que a continuació s'indiquen, sense perjudici del compliment del que s'estableix en el PRUG, s'analitzarà la possible afecció sobre vegetació i fauna per a determinar les mesures preventives a adoptar si escau.  
- Actuacions silvícoles de millora de les formacions forestals.  
- Instal·lació d'hidrant en terrenys gestionats per la Generalitat.  
- Manteniment de la pista forestal del parc.  
- Adequació com a àrea recreativa del tossal de la Figuereta.  
- Control de la vegetació en els límits del pàrquing.  
- Control de la vegetació en vies de comunicació.  
Les mesures preventives a adoptar podran consistir en les següents:  
  
- Modificació de la ubicació de l'actuació o traçat d'aquesta, o no execució.  
- Modificació de les característiques de l'actuació: dimensions, tècniques a utilitzar, etc.  
- Limitacions en el període d'execució de les obres.  
- Abalisament de terrenys per a evitar afeccions.  
- Estudi previ de flora i vegetació d'interés a no afectar.  
- D'un altre tipus.  
Aquestes mesures es definiran prèviament a l'execució de les actuacions en col·laboració i amb el vistiplau dels serveis tècnics del parc natural, i la seua execució es durà a terme amb la supervisió d'aquests serveis.  
1.2- En les fitxes de l'Annex 3. Programa d'actuació del Pla d'infraestructures s'inclourà com a condicionant que el desenvolupament dels projectes que puguen afectar la infraestructura verda i paisatge elaboraran un estudi d'integració paisatgista d'acord amb el contingut establit en la legislació sectorial vigent.  
1.3. L'adaptació de la normativa del parc a les necessitats d'infraestructures del pla de prevenció d'incendis forestals prevista com a actuació 7.1 del pla de prevenció de causes es considera una recomanació.  
  
Les modificacions que es puguen plantejar de la normativa del parc requeriran el seu propi procés d'avaluació ambiental estratègica.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'ha procedit a l'aprovació de la revisió del pla en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada del decret.  
  
  
Òrgan competent  
La comissió d'avaluació ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista del que s'ha exposat, la comissió d'avaluació ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la revisió del Pla de prevenció d'incendis forestals del parc natural del Penyal d'Ifac en el terme municipal de Calp, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
  
Notificar als interessats que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que es notifica perquè se'n prenga coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 11 de novembre de 2019. - El secretari de la Comissió d'Avaluació Ambiental: José del Valle Arocas.»  
  
València, 27 de juliol de 2020.- El director general de Medi Natural i d'Avaluació Ambiental: Benjamín Pérez Rocher.